open-index/open-wikipedia-markdown huggingface dataset:
Beflubutamidi

**Beflubutamidi** (C18H17NO2F4) on aromaattisiin amideihin kuuluva orgaaninen yhdiste. Yhdistettä käytetään maataloudessa rikkaruohomyrkkynä.

## Ominaisuudet, valmistus ja käyttö
Huoneenlämpötilassa beflubutamidi on väritöntä kiteistä ainetta. Yhdiste ei käytännöllisesti katsoen liukene veteen ja liukoisuus on suurempi esimerkiksi asetoniin, etyyliasetaattiin ja dikloorimetaaniin. Beflubutamidin rikkakasveille myrkylliset ominaisuudet perustuvat fytoeenidesaturaasientsyymin toiminnan estoon, jolloin kasvit eivät kykene valmistamaan tarvitsemiaan karotenoideja. Aineen myrkylisyys eläimille on alhainen tai kohtalainen.

Beflubutamidin valmistuksen ensimmäisessä vaiheessa 3-(trifluorimetyyli)-4-fluorifenoli reagoi joko 2-bromivoihapon tai etyyli-2-bromibutyraatin kanssa. Seuraava vaihe on amidinmuodostus bentsyyliamiinin kanssa. Reagenssina tässä reaktiossa käytetään lisäksi sulfonyylikloridia (lähdettäessä 2-bromivoihaposta) tai natriummetoksidia (lähdettäessä esteristä).

Beflubutamidi tuli markkinoille Yhdysvalloissa vuonna 1998. Sitä käytetään rikkaruohomyrkkynä useiden viljojen viljelyssä. Aine on hyväksytty käytettäväksi myös useassa Euroopan unionin maassa ja Isossa-Britanniassa.

## Lähteet
Mondsee (täsmennyssivu)

**Mondsee** tarkoittaa seuraavia:

* Mondsee, järvi Itävallassa
* Mondsee, paikkakunta Itävallassa
* Mondsee, järvi Saksi-Anhaltissa
* Mondsee, järvi Speyerissä
* Mondseen luostari, luostari Itävallassa
Stanislaus von Kalckreuth

**Stanislaus Kalckreuth** (1821–1894) oli kreivi ja saksalainen taidemaalari. Hän opiskeli Berliinissä, Düsseldorfissa ja Kölnissä. Hän oli perustamansa Weimarin taidekoulun johtajana 1860–1876 ja asui sittemmin Münchenissä. Suosittuja olivat varsinkin hänen maalaamansa vuoristomaisemat Tirolista, Savoijista sekä Pyreneitten niemimaalta.

Kalckreuthin poika oli taidemaalari Leopold von Kalckreuth‎.

## Lähteet

## Aiheesta muualla
Pierre Attaingnant

**Pierre Attaingnant** (1494 Douai? – 1551 tai 1552 Pariisi) oli ranskalainen nuottien painaja ja kustantaja. Hän otti varhain käyttöön tavan painaa samalla kerralla sekä nuotit että viivaston, mikä puolitti painamiseen vaaditun ajan. Sama menetelmä otettiin Attaingnantin innoittamana nopeasti käyttöön eri puolilla Eurooppaa. Attaingnant oli myös ensimmäinen henkilö, jonka painamaa musiikkia julkaistiin massatuotantona.

Attaingnant työskenteli vuodesta 1537 Frans I:n palveluksessa. Hän painoi teoksia yli 150:lta aikansa säveltäjältä. Näihin kuuluu 1&nbsp;700 chansonia, joista Attaingnant julkaisi viisikymmentä kokoelmaa vuodesta 1528 lähtien. Attaingnantin painamien teosten joukossa on myös tanssikappaleiden kokoelmia, messuja, motetteja, psalmeja ja passioita. Hänen teoksensa tarjoavat runsaasti tietoa 1500-luvun alkupuolen musiikista.

## Lähteet

## Aiheesta muualla
* IMSLP: nuotteja
Pierre Korb

**Pierre Korb** (20. huhtikuuta 1908 – 22. helmikuuta 1980) oli ranskalainen jalkapalloilija, pelipaikaltaan hyökkääjä.

Korb edusti urallaan Mulhousea 1929–1937, Sochauxia 1937–1940 ja uudestaan Mulhousea 1940–1944. Hän pelasi yhteensä 98 liigaottelua, joissa hän teki 23 maalia ja syötti 4 kertaa. Serie A:ssa hän pelasi 85 ottelua ja teki 17 maalia. Hän voitti Serie A:n kaudella 1937–1938. Korb debytoi Ranskan A-maajoukkueessa helmikuussa 1930 ja pelasi joukkueessa 12 ottelua. Hän kuului joukkueen kokoonpanoon vuoden 1934 maailmanmestaruuskilpailuissa.

## Lähteet
Dippelöljy

**Dippelöljy** eli **Dippelin öljy** () on eläinten karvoja, luita ja sarvia kuivatislaamalla saatua hirvensarviöljyä uudelleen tislaamalla valmistettua pahanhajuista nestettä. Väriltään se on keltaista, mutta tummuu ilmassa. Se liukenee veteen huonosti ja alkoholiin sekä eetteriin hyvin. Dippelöljy sisältää emäksisiä typpipitoisia aineita, kuten ammoniumsuoloja, aniliinia, kinoliinia, metyyliaminia, nitriilejä ja pyridiiniä. Dippelöljyä käytettiin aiemmin lääkkeenä, mutta 1960-luvulla sitä ei enää juuri hyödynnetty. Sitä muodostuu muun muassa silloin, kun kuivatislauksen avulla valmistetaan eläinkunnan tuotteista luuhiiltä.

## Lähteet
Sorkkaöljy

**Sorkkaöljy** tai **kavioöljy**  on teurastettujen eläinten kavioista tai sorkista paineellisessa vedessä keittämällä erotettu rasvaöljy eli huoneenlämmössä nestemäinen rasva. Raaka-aineen perusteella ennen käytettiin nimityksiä hevosensorkkaöljy, lampaansorkkaöljy ja naudansorkkaöljy. Eläinlajien luokittelu oli 1900-luvulla erilaista kuin myöhemmin. Vielä 1960-luvulla sorkkaeläimien sanottiin olevan parivarpaisia kavioeläimiä, joilla siis oli parillinen määrä varpaita (kaksi tai neljä).

Sorkkaöljy on vaaleankeltaista jähmeähköä rasvaöljyä, joka on miellyttävän makuista, mutta puhdistamattomana eltaantuu helposti. Sen sulamispiste on 0–15&nbsp;&deg;C, saippuoitumisluku 189–197 ja jodiluku 65–85.

Sorkkaöljyä on käytetty nahankäsittelyssä ja tekstiiliteollisuudessa, puhdistettua öljyä tasku- ja rannekellojen koneiston voiteluun ja muidenkin tarkkuuskojeiden voiteluun. Puhdasta naudansorkkaöljyä on käytetty ainesosana farmasiassa ja kosmetiikassa.

## Lähteet
Josephine Chepkoech

**Josephine Chepkoech** (s. 21. huhtikuuta 1989) on kenialainen kestävyysjuoksija, joka on kilpaillut pääasiallisesti maantiejuoksuissa.

Toukokuussa 2024 Kansainvälisen yleisurheiluliiton dopingvalvoja AIU langetti hänelle seitsemän vuoden kilpailukiellon positiivisen dopingtestituloksen vuoksi. Chepkoech antoi testosteronia sisältäneen dopingnäytteen helmikuussa Espanjan Sevillassa juostun maraton-kilpailun jälkeen. Hänellä on taustallaan myös aiempaa dopinghistoriaa jonka vuoksi hän oli kahden vuoden kilpailukiellossa vuosina 2015–2017.

## Henkilökohtaiset ennätykset
* puolimaraton: 1.08.53 (2013)
* maraton: 2.24.14 (2020)

## Lähteet
Foulain

**Foulain** on kunta Koillis-Ranskassa Haute-Marnen departementissa Grand Estin alueella. Se sijaitsee Marnejoen varrella, noin 12 kilometriä Chaumontin kaupungista etelään.

Kunnasta käytetään myös nimeä **Foulain-Crenay**.
Crenayn kylä sijaitsee noin viisi kilometriä kunnan keskustasta länteen Suizejoen varrella. Marnejoen rinnalla kulkee kunnan alueella myös Champagnen ja Burgundin välinen kanava Canal entre Champagne et Bourgogne.

## Lähteet

## Aiheesta muualla
Dark-luokka

**Dark-luokka** oli Britannian kuninkaallisen laivaston 18 nopean partioaluksen (), jotka voitiin varustaa joko moottoritykkiveneiksi tai moottoritorpedoveneiksi, muodostama alusluokka.

## Alukset
Ensimmäiset neljä alusta tilattiin 27. helmikuuta 1951 ja seuraavat yksitoista 18. joulukuuta 1951, joista peruutettiin yksi 8. huhtikuuta 1952. *HMS Dark Horsemanin* (FPB114) tilaus uudistettiin 22. tammikuuta 1952 samalla kuin FPB1118 tilattiin.  *Dark Horsemanin* tilaus peruutettiin toistamiseen 5. marraskuuta 1957. FPB1116 tilattiin 2. toukokuuta 1953.

*HMS Dark Battler* tilattu Saunders Roelta ja tilaus peruutettu 2. toukokuuta 1952. *HMS Dark Bowman* tilattu Saunders Roelta ja tilaus peruutettu 1955. *HMS Dark Chaser* tilattiin Vosperilta, mutta tilaus peruutettiin.

## Suomen merivoimat
Saunders-Roe valmisti 1955-1957 Suomen merivoimille Angleseyssä kaksi Dark-luokan alusta, *Vasama 1* ja *Vasama 2*. Niiden aseistus poikkesi Britannian laivastolle toimitetuista, kun niihin asennettiin kaksi 40 millimetrin tykkiä, neljä syvyyspommia ja miinoja. *Vasama 1* poistettiin alusluettelosta 1977  ja *Vasama 2* vuonna 1979.

## Myanmarin laivasto
Saunders-Roe valmisti Myanmarin laivastolle viisi, *T 201* - *T 205*, joko tykkiveneenä tai moottoritorpedoveneenä käytettävää alusta, jotka valmistuivat 1956-1957. Tilauksen arvo oli 1,8 miljoonaa puntaa. Alumiinirunkoisissa veneissä oli niitattu verhoilu ja alumiinilejeerinki kaaret. Aluksiin asennettiin sähkömoottorit rannikkovesillä pienellä nopeudella ajoa varten. Veneet poistettiin alusluettelosta 1975.

## Lähteet
*
*

### Viitteet
West Covina

**West Covina** on kaupunki Kaliforniassa Yhdysvalloissa. Se on osa Los Angelesin suuraluetta. West Covinan asukasluku oli vuonna 2023 noin 106&nbsp;000.

## Maantiede ja ilmasto
West Covina sijaitsee San Gabrielin laakson itäkolkassa Kalifornian eteläosassa noin 28 kilometriä Los Angelesin keskustasta itään.

West Covinassa vallitsee välimerellinen ilmasto. Kesät ovat kuumia ja kuivia, ja talvet leutoja. Vuoden keskilämpötila on 18,3 °C. Lämpimin kuukausi on elokuu, 24,8 °C. Viilein on joulukuu, 12,7 °C. Keskimääräinen vuotuinen sademäärä on noin 437 millimetriä.

## Historia

West Covinan varhainen elinkeino oli pähkinöiden viljely, kun sen naapurikaupungeissa keskityttiin sitrushedelmiin. West Covinan kaupunki perustettiin helmikuussa 1923. Tarkoitus oli suojella West Covinan runsaita pohjavesivarantoja, sillä viereinen Covinan kaupunki kaavaili likavesien johtamista alueelle. West Covinaan ei koskaan kehittynyt varsinaista liikekeskusta vaan se tunnettiin "valtavana pähkinälehtona, jolla on pormestari". Kaupunki kasvoi voimakkaasti etenkin 1950-luvulla ja sen infrastruktuuri jäi ajoittain jälkeen kehityksestä. 2000-luvulla West Covina tunnetaan yritysten pääkonttorien keskittymänä.

## Talous ja liikenne
West Covinasta käydään töissä Los Angelesissa, Pomonassa ja muissa lähialueiden kaupungeissa. West Covinan omiin elinkeinoihin kuuluu muun muassa terveydenhuolto, kuten Queen of the Valley Hospital. Kaupungin kauppakeskuksia on muun muassa Plaza West Covina. Kaupungin julkista liikennettä hoitaa Foothill Transit.

## Lähteet

## Aiheesta muualla
*West Covina, Kalifornia, USA — Sunrise, Sunset, and Daylength
Auguste Franchomme

**Auguste Joseph Franchomme** (10. huhtikuuta 1808 Lille – 21. tammikuuta 1884) oli ranskalainen sellisti ja säveltäjä. Hänen instrumenttinsa oli Stradivarius-sello, jota oli häntä ennen soittanut Jean-Louis Duport ja jota myöhemmin soitti Mstislav Rostropovitš.

Franchomme sai Lillen konservatoriossa ensipalkinnon sellonsoitossa vuonna 1821 ja pääsi Pierre Baumannin oppilaaksi. Vuodesta 1825 hän opiskeli Pariisin konservatoriossa Louis-Pierre Norblinin johdolla. Franchomme voitti sellonsoiton ensipalkinnon myös Pariisin konservatoriossa. Hän soitti muun muassa Théâtre-Italienin ensimmäisenä sellistinä, mutta omistautui pian solistisiin esiintymisiin, kamarimusiikkiin ja opettamiseen. Franchomme opetti Pariisin konservatoriossa 56 vuoden ajan. Hän perusti viulisti Jean-Delphin Alardin kanssa yhden romantiikan ajan johtavista jousikvarteteista. Franchomme sai Kunnialegioonan *Chevalier*-arvon vuonna 1872.

Franchomme oli Frédéric Chopinin ystävä ja esiintyi usein yhdessä tämän kanssa. Chopin omisti sellosonaattinsa (op. 65) Franchommelle. Chopin ja Franchomme yhdessä sävelsivät teoksen *Grand Duo concertant* Giacomo Meyerbeerin oopperan *[[Robert le diable]]* teemaan. Lisäksi Franchomme oli viimeisen Chopinin kirjoittaman kirjeen vastaanottaja. Hänen omaan sävellystuotantoonsa kuuluvat muun muassa *12 kapriisia* (op. 7) ja konsertto. Hän teki myös transkriptioita Ludwig van Beethovenin ja Wolfgang Amadeus Mozartin viulusonaateista. Franchommen oppilaisiin kuului Jules Delsart.

## Lähteet
Andorra kesäolympialaisissa 2024

**[[Andorra olympialaisissa|Andorra]]** osallistuu **[[kesäolympialaiset 2024|kesäolympialaisiin 2024]]** Pariisissa. Maata edustaa kaksi urheilijaa kahdessa eri urheilumuodossa, kestävyysjuoksija Nahuel Carabaña ja koskimeloja Mònica Dòria.

## Joukkue
### Melonta

Andorra sai koskimelontaan yhden maapaikan MM-kilpailujen 2023 tulosten perusteella. Paikan sai Mònica Dòria, jolle olympialaiset ovat uran toiset.

* Mònica Dòria – naisten koskimelonnan C-1

### Yleisurheilu

Andorraa edustaa yleisurheilussa kestävyysjuoksija Nahuel Carabaña, josta olympialaisia edeltäneissä Rooman EM-kilpailuissa tuli ensimmäinen EM-finaaliin päässyt andorralainen yleisurheilija.

* Nahuel Carabaña – miesten 3&nbsp;000&nbsp;m estejuoksu

## Lähteet
Antigua ja Barbuda kesäolympialaisissa 2024

**[[Antigua ja Barbuda olympialaisissa|Antigua ja Barbuda]]** osallistuu **[[kesäolympialaiset 2024|kesäolympialaisiin 2024]]** Pariisissa. Maata edustaa viisi urheilijaa kolmessa eri urheilumuodossa. Joukkueen lippua avajaisissa kantoivat pikajuoksija Cejhae Greene ja Joella Lloyd.

## Joukkue
### Purjehdus

Antigua ja Barbuda sai purjehduksessa yhden maapaikan leijalautailuun, jonka Tiger Tyson saavutti sijoituttuaan toiseksi leijalautailussa Pan-Amerikan kisoissa 2023.

* Tiger Tyson – miesten Formula Kite

### Uinti

Antigua ja Barbuda sai uintiin kaksi maapaikkaa universaalipaikkojen jaon kautta. 14-vuotias uimari Ellie Shaw on joukkueen nuorin jäsen.

* Jadon Wuilliez – miesten 100&nbsp;m rintauinti
* Ellie Shaw – naisten 100&nbsp;m rintauinti

### Yleisurheilu

Antigua ja Barbudaa edustaa yleisurheilussa yksi urheilija niin naisten kuin miesten 100 metrin juoksussa. Molemmat saavuttivat olympiapaikkansa rikkomalla tulosrajan.

* Cejhae Greene – miesten 100&nbsp;m
* Joella Lloyd – naisten 100&nbsp;m

## Lähteet
Lena (Norja)

**Lena** on taajama Østre Totenin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 1,5 neliökilometriä ja asukasluku 1&nbsp;412 vuonna 2023.

## Lähteet

## Aiheesta muualla
Kapp (taajama)

**Kapp** on taajama Mjøsan rannalla Østre Totenin kunnassa Innlandetin läänissä Norjassa. Taajaman pinta-ala on 1,9 neliökilometriä ja asukasluku 2&nbsp;125 vuonna 2023.

## Lähteet

## Aiheesta muualla
Chaîne des Puys

**Chaîne des Puys** on noin 80 tulivuoren jono, joka jatkuu yli 45 kilometriä Dômesin tasangolla Ranskan keskiylängön pohjoisosassa. Tulivuoret ovat viimeksi purkautuneet noin 6&nbsp;000 vuotta sitten.

Se on keskeinen osa Länsi-Euroopan repeämisvyöhykettä, joka syntyi Alppien muodostumisen jälkeen 35 miljoonaa vuotta sitten. Alueen geologiset piirteet osoittavat, miten erkanevat laatat loittonevat toisistaan, kun vaippa pullistuu ylöspäin ja magmaa pääsee työntymään laattojen väliin. Kohde on poikkeuksellinen esimerkki laattojen erkaantumisesta, joka on yksi laattatektoniikan viidestä keskeisestä liikunnosta.

Alue on Unescon maailmanperintökohde vuodesta 2018.


Tiedosto:MC Chaine des Puys.jpg|Chaîne des Puys (punainen) keskiylängön kartalla.
Tiedosto:France Massif central.jpg|Keskiylänkö Ranskan kartalla.


## Lähteet
Kolbu

**Kolbu** on taajama Østre Totenin kunnassa Innlandetin läänissä Norjassa. Taajaman pinta-ala on 0,6 neliökilometriä ja asukasluku 642 vuonna 2023. Vuosina 1908–1964 Kolbu oli itsenäinen kunta.

## Kuvia

Kolbu kirke.jpg|Kolbun kirkko


## Lähteet

## Aiheesta muualla
Hoffin kirkko

**Hoffin kirkko** () on Østre Totenin kunnassa Innlandetin läänissä Norjassa sijaitseva kivinen pitkäkirkko 1200-luvulta.
## Kuvia

Altertavla i Hoff kirke, Østre Toten.jpg|Alttari

## Lähteet

## Aiheesta muualla
Balken kirkko

**Balken kirkko** () on Østre Totenin kunnassa Innlandetin läänissä Norjassa sijaitseva kivinen pitkäkirkko 1100-luvulta.
## Lähteet

## Aiheesta muualla
Tarte Tatin

**Tarte Tatin** eli **ranskalainen keikauskakku** on ranskalainen torttuleivos, jossa hedelmät (usein omena) karamellisoidaan voissa ja sokerissa ennen kuin torttu laitetaan uuniin. Uunissa paistamisen jälkeen kakku kumotaan ylösalaisin tarjoiluvadille, jolloin hedelmäkerroksesta tulee kakun päällimmäinen kerros. Tarte Tatin kuuluisi valmistaa voi- tai murotaikinasta. Tarte Tatin voidaan valmistaa myös muista hedelmistä, kuten päärynöistä, banaaneista, kvitteneistä, persikoista tai ananaksista.

## Historia

Tarinan mukaan tarte Tatin luotiin *Hôtel Tatin*issä Lamotte-Beuvronin kaupungissa 1880-luvulla. Hotellia pyörittivat siskot Stéphanie ja Caroline Tatin. Erään tarinan mukaan Stéphanie Tatin oli eräänä päivänä väsynyt ja alkoi valmistamaan perinteistä omenapiirakkaa, mutta unohti omenat paistumaan pannulle liian kauaksi voihin ja sokeriin. Haistaessaan palaneen hajun, hän yritti pelastaa piirakan laittamalla taikinaa pannulle, omenoiden päälle. Hän laittoi pannun uuniin ja kumottuaan pannun ylösalaisin, hän yllättyi huomatessaan, kuinka hotellin asiakkaat nauttivat tortusta. 

Alun perin tarte Tatin valmistettiin kahdesta aluellisesta omenalajikkeesta: Reine des Reinettes ja Calville.

## Katso myös
* Keikauskakku
* Omenapiirakka

## Lähteet
Svein Erik Brodal

**Svein Erik Brodal** (s. 21. helmikuuta 1939 Østre Toten) on norjalainen näyttelijä, teatteriohjaaja ja teatterinjohtaja. Hän työskenteli Det Norske Teatretissa vuosina 1962–2009 ja toimi sen johtajana 1979–1990.
## Lähteet

## Aiheesta muualla
Aruba kesäolympialaisissa 2024

**[[Aruba olympialaisissa|Aruba]]** osallistuu **[[kesäolympialaiset 2024|kesäolympialaisiin 2024]]** Pariisissa. Maata edustaa kuusi urheilijaa neljässä eri urheilumuodossa.

Joukkueen lippua olympialaisten avajaisissa kantoivat uimarit Mikel Schreuders ja Chloë Farro.

## Joukkue
### Ammunta

Aruba sai ammuntaan yhden maapaikan.

* Philip Elhage – miesten 10&nbsp;m ilmapistooli

### Purjehdus

Aruba sai purjehdukseen kaksi maapaikkaa Pan-Amerikan kisoissa 2023, joissa Ethan Westera oli IQFoil-luokan toinen ja Just van Aanholt Laser-luokan seitsemäs.

* Just van Aanholt – miesten Laser
* Ethan Westera – miesten IQFoil

### Pyöräily

Aruba sai naisten BMX-pyöräilyyn yhden universaalipaikan.

* Shanayah Howell – naisten BMX:n kilpa-ajo

### Uinti

Aruba sai uintiin kaksi maapaikkaa.

* Mikel Schreuders – miesten 50&nbsp;m vapaauinti, 100&nbsp;m vapaauinti
* Chloë Farro – naisten 50&nbsp;m vapaauinti

## Lähteet
Bangladesh kesäolympialaisissa 2024

**[[Bangladesh olympialaisissa|Bangladesh]]** osallistuu **[[kesäolympialaiset 2024|kesäolympialaisiin 2024]]** Pariisissa. Maata edustaa viisi urheilijaa neljässä eri urheilumuodossa. Urheilijoista vain jousiampuja Sagor Islam lunasti paikkansa menestymällä karsintakilpailussa, muut joukkueen jäsenet saivat paikkansa universaalipaikkojen jaossa eli villillä kortilla.

Joukkueen lippua olympialaisten avajaisissa kantoivat jousiampuja Sagor Islam ja uimari Mst Sonia Khatun.

## Joukkue
### Ammunta

Bangladesh sai ammuntaan yhden maapaikan universaalipaikkojen jaossa.

* Md Robiul Islam – miesten 10&nbsp;m ilmakivääri

### Jousiammunta

Bangladesh sai jousiammuntaan yhden maapaikan Sagor Islamin tultua toiseksi Antalyan karsintakilpailussa 2024.

* Sagor Islam – miesten yksilökilpailu

### Uinti

Bangladesh sai uintiin kaksi maapaikkaa universaalipaikkojen jaossa.

* Samiul Islam Rafi – miesten 100&nbsp;m vapaauinti
* Mst Sonia Khatun – naisten 50&nbsp;m vapaauinti

### Yleisurheilu

Bangladesh sai yleisurheiluun yhden maapaikan universaalipaikkojen jaossa.

* Imranur Rahman – miesten 100&nbsp;m

## Lähteet
Teahupo’o

**Teahupo’o** on kylä Tahitin saarella saaren kaakkoisosassa. Kylä kuuluu Taiarapu-Ouestin kuntaan, ja siellä oli vuoden 2022 väestönlaskennan mukaan 1&nbsp;455 asukasta.

Teahupo’o tunnetaan lainelautailukohteena, jossa syntyy maailman parhaimpia lautailulaineita. Teahupo’o sijaitsee sopivassa paikassa, ja sen matala koralliriutta tuottaa poikkeuksellisia laineita. Teahupo’on suuntaan tulee maininkeja laajalta alueelta Tyynenmeren eteläosasta. Tahiti kohoaa jyrkästi merestä, minkä takia mainingit koskettavat merenpohjaa, kun rantaan on enää vajaa kilometri. Mainingeissa on siis rannan tuntumassa vielä paljon energiaa, kun koralliriutta pakottaa ne muodostamaan suuria aaltoja.

Lainelautailu alkoi Teahupo’ossa 1985, kun tahitilainen Thierry Vernaudon ja pari paikallista surffasivat siellä ensimmäistä kertaan. Seuraavana vuonna bodyboarding-lautailijat Mike Stewart ja Ben Severson löysivät paikan, ja sen maine alkoi levitä bodyboarding-lautailijoiden keskuudessa.

ASP:n maailmankiertue saapui 1997 Teahupo’oon, mutta ensimmäinen ammattilaiskilpailu oli katastrofi. Aallot ja sää olivat surkeita. Tapahtuman järjestejille se oli myös taloudellisesti paha takaisku. Tahitin hallinto kuitenkin kutsui ammattilaissurffaajien järjestön takaisin myös vuodeksi 1998 ja lupasi maksaa edellisvuoden laskut. Vuoden 1998 Gotcha Tahiti Pro -kilpailu oli onnistunut, ja ammattilaiset ovat sen jälkeen vuosittain palanneet kisaamaan Teahupo’on vesille.

Teahupo’olla järjestetään Pariisin vuoden 2024 olympialaisten lainelautailukilpailut. Olympiasuunnitelmat aiheuttivat jonkun verran vastususta paikallisissa sekä ympäristöjärjestöissä. Alkuperäisten suunnitelmien mukaan kylään olisi vedetty uusi tie ja asuntoyksiköitä sekä riuttaan olisi porattu alumiininen pysyvä tuomaritorni. Kriitikin jälkeen monista suunnitelmista on luovuttu, ja esimerkiksi urheilijat majoittuvat lähistölle ankkuroidulle risteilyalukselle. Tuomaritornia on myös pienennetty.

## Lähteet

## Aiheesta muualla
Gilles Pennelle

**Gilles Pennelle** (s. 20. heinäkuuta 1962 Dieppe, Ranska) on ranskalainen poliitikko. Pennelle edustaa Kansallinen liittouma -puoluetta. Pennelle on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Euroopan patriootit -ryhmää.

## Lähteet

## Aiheesta muualla
*
Emma Fourreau

**Emma Fourreau** (s. 1. lokakuuta 1999 Pontault-Combault, Ranska) on ranskalainen vasemmistopoliitikko. Fourreau edustaa  Alistumaton Ranska-puoluetta. Fourreau on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa vasemmistoryhmää.

## Lähteet

## Aiheesta muualla

*
Rima Hassan

**Rima Hassan** (s. 28. huhtikuuta 1992 Aleppo, Syyria) on ranskalainen vasemmistopoliitikko. Hassan edustaa Alistumaton Ranska -puoluetta. Hassan on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa vasemmistoryhmää.

Hassanilta ja toiselta vasemmistoryhmän europarlamentaarikolta, Lynn Boylanilta evättiin helmikuussa 2025 pääsy Israeliin. Hassan oli muun muassa edistänyt Israeliin kohdistuneita boikottikampanjoita.

## Lähteet

## Aiheesta muualla

*
Laurence Trochu

**Laurence Trochu** (s. 4. heinäkuuta 1973 Nantes, Ranska) on ranskalainen poliitikko. Trochu edustaa Mouvement conservateur -puoluetta. Trochu on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa konservatiivien ja reformistien ryhmää.

## Lähteet

## Aiheesta muualla

*
Claire Fita

**Claire Fita** (s. 31. joulukuuta 1976 Toulouse, Ranska) on ranskalainen poliitikko. Fita edustaa sosialistista puoluetta. Fita on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Grégory Allione

**Grégory Allione** (s. 25. heinäkuuta 1971 Toulon, Ranska) on ranskalainen poliitikko. Allione edustaa Renessanssi-puoluetta. Allione on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Uudistuva Eurooppa -ryhmää.

## Lähteet

## Aiheesta muualla

*
Mélissa Camara

**Mélissa Camara** (s. 27. marraskuuta 1991 Mont-Saint-Aignan, Ranska) on ranskalainen poliitikko. Camara edustaa Europe Écologie – Les Verts-puoluetta. Camara on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Vihreät / Euroopan vapaa allianssi -ryhmää.

## Lähteet

## Aiheesta muualla

*
Inkeri Aalto

**Edla Inkeri Aalto** (o.s. Tuunanen, 3. huhtikuuta 1923 Muhos – 1. marraskuuta 2017) oli suomalainen näyttelijä, joka teki Oulun kaupunginteatterissa 1950-luvulta 1980-luvulle ulottuneen uran. 1940-luvun lopulla hän näytteli Lappeenrannan Työväen Näyttämöllä ja 1950-luvun alkupuolella Savonlinnan ja Rauman teattereissa.

Vuonna 1967 Inkeri Aalto oli Oulussa mukana Maksim Gorkin näytelmässä *Auringon lapset* ja Anu Kaipaisen näytelmässä *Ruusubaletti*. Vuonna 1968 Aalto teki nimiosan Veli Tuomas-Kettusen ohjauksessa Maiju Lassilan näytelmästä *Mimmi Paavaliina*. Vuonna 1973 hän näytteli äitiä Lorcan *Ikäneito Rositassa* Paavo Liskin ohjaamana. Kolkon virkanaisen roolia Aalto näytteli syksyllä 1977 Pentti Pesän ohjauksessa Frank Marcusin näytelmästä *Sisar Georgen kuolema*. Keväällä 1978 Aalto nähtiin Maria Jotunin teksteistä kootussa esityksessä *Naisen kuvia*, jonka ohjasi Ari Kallio. Vuonna 1981 hän oli Babetten roolissa Max Frischin näytelmässä *Tuhopolttajat*.

Oulun teatterin 50-vuotisjuhlan yhteydessä 1982 Inkeri Aalto sai näyttämötaiteen kultaisen ansiomerkin.

Teatteriroolien lisäksi Aalto teki sivuosia muutamissa elokuvissa, 1950-luvulla nimellä Inkeri Tuunanen.

Inkeri Aallon puoliso oli toimittaja Antti Aalto (1921–1981).

## Elokuva- ja tv-rooleja
**[[Katarina kaunis leski]]* (1950) – turkulaisrouva
**[[Rion yö]]* (1951) – nainen Perla de Riossa ja kaivolla
**[[Kuollut mies kummittelee]]* (1952) – Porrien palvelijatar (kreditoimaton)
**[[Uudesti luotava maa]]* (tv-näytelmä, MTV 1974) – Mäkelän emäntä
**[[Natalia (elokuva)|Natalia]]* (1979) – Sanni Miettinen

## Lähteet
Kuva Inkeri Aallon muistolaatasta Hietaniemen hautausmaallahttps://commons.wikimedia.org/wiki/File:Hautakuva_Edla_Inkeri_Aalto.jpg

### Viitteet
Amyloosi

**Amyloosi** on polysakkaridi, joka on suoraketjuinen ja muodostaa glukoosiketjuja, jotka puolestaan muodostavat tärkkelystä. Kuumennettaessa amyloosi diffunoituu ja lopulta tärkkelyskiteistä muodostuu polymeereja. Tärkkelyspitoisten elintarvikkeiden kylmetessä tärkkelysketjut muodostuvat uuteen järjestykseen, joka on kaksoiskierteinen. Amyloosiketjujen uusi kiteytyminen tapahtuu nopeammin kuin haaroittuneista ketjuista koostuvan amylopektiinin. Amyloosia pilkkomalla pienempiin osiin saadaan tärkkelyskumia, jota käytetään biomuovin valmistukseen. Amyloosin CAS-numero on 9005-82-7.

## Lähteet

## Aiheesta muualla
* Human Metabolome Database (HMDB): Amylose 
* Food Component Database (FooDB): Amylose 
* Kyoto Encyclopedia of Genes and Genomes (KEGG): Amylose
Causses

**Causses** on joukko rotkojen erottamia kalkkikiviylänköjä Ranskan keskiylängön alueella. Niiden korkeus on 900–1200 metriä ja ne sijaitsevat Aveyronin ja Lozèren départementien alueella. Ylängöt ovat noin 100 km pitkiä ja 50 km leveitä. Jääkausi ja vesi ovat kovertaneet niihin luolia ja muita erikoisia muodostumia. Causses du Larzacin länsiosan luolia käytetään Roquefort-juuston kypsytykseen.

Kylät ja suuret maatalot Caussesin jyrkkillä terasseilla ovat suurten luostareiden 1000-luvulla perustamia. Laiduntaminen on muokannut maisemaa yli tuhannen vuoden ajan. Aluella sijaitseva Mont Lozère on yksi viimeisistä paikoista, jossa asukkaat muuttavat vielä perinteisellä tavalla kesälaitumille.

Alue on yhdessä Cévennesin kanssa Unescon maailmanperintökohde vuodesta 2011.

## Lähteet
Savolainen (lehti)

**Savolainen** on 1907–1917 Savonlinnassa ilmestynyt sanomalehti, joka perustettiin vanhasuomalaisen aatteen edustajan Suomalaisen puolueen kannattajaksi. Lehti ilmestyi kolme kertaa viikossa, ja sitä julkaisi Sanomalehti ja kirjapaino oy Savolainen. Näytenumerot ilmestyivät 31.7. ja 20.9.1907, ja sen jälkeen lehti ilmestyi säännöllisesti 1. marraskuuta 1907 – 16. lokakuuta 1917. Viimeisessä numerossa lehti jättää hyvästit lukijoille ja kertoo, että sen seuraajana alkaa ilmestyä *[[Itä-Savo (sanomalehti)|Itä-Savo]]* Kansanpuolueen äänenkannattajana.

## Päätoimittajat
* R. Saraste (näytenumero)
* H. J. Huhanantti 1907–1911
* Väinö S. J. Laamanen 1911–1917

## Lähteet

## Aiheesta muualla
* ''Savolainen'' Kansalliskirjasto, digitoidut aineistot
* Suomalaisen sanomalehdistön bibliografia s. 65
Amylopektiini

**Amylopektiini** on polysakkaridi, joka muodostuu haaroittuneista molekyyliketjuista. Nämä ketjut muodostavat glukoosia, joka puolestaan muodostaa tärkkelystä. Amylopektiiniä on muun muassa perunatärkkelyksessä. Amylopektiiniä pilkkomalla saadaan tärkkelyskumia, jota voidaan käyttää biomuovin valmistuksessa.

## Lähteet
Huhanantti

**Huhanantti** on suomalainen sukunimi muun muassa seuraavilla henkilöillä:

* H. J. Huhanantti, *Etelä-Savo*- ja *Savolainen*-lehtien päätoimittaja
* Pentti Huhanantti (1909–1985), juristi, Suomen Hypoteekkiyhdistyksen pääjohtaja
* Tatu Huhanantti (1914–1940), hävittäjä-ässä, kaatui talvisodassa
Portonlahti

**Portonlahti** on merenlahti Välimeressä, Korsikan länsirannikolla. Rannikko on tunnettu punaisista noin 900 metriä korkeista kallioistaan, calanque-jyrkänteistä, hiekkarannoistaan ja niemistä. Jyrkät kalliot sisältävät monia luolia, ja niitä reunustavat lähes saavuttamattomat luodot ja lahdet. Lahti on harvinaisten kalasääskien, muuttohaukkojen ja partakorppikotkien elinympäristö. Alueella on kyliä, joihin pääsee vain kävellen tai veneellä.

Vuonna 1983 lahti nimettiin Unescon maailmanperintökohteeksi, joka kattaa Pianan calanquet, Girolatanlahden ja Scandolan luonnonpuiston alueen upeiden maisemien, monipuolisen lintu- ja merielämän sekä macchia-pensaikon vuoksi.

## Lähteet
Hydroksietyyliselluloosa

**Hydroksietyyliselluloosa** on selluloosaeetteri, joka on muodostettu alkalisen selluloosan ja etyylioksidin tai 2-kloorietanolin eetteröinnillä. Molekyylikaava on C29H52021 ja CAS-numero on 9004-62-0. Se on jauhetta, joka on väriltään valkoista tai vaalean keltaista. Se on kuitumainen aine, joka on myrkytön ja mauton. Se on liukoinen ja ioniton. Sitä käytetään pinnoituksessa, rakennusteollisuudessa sekä tekstiilien, elintarvikkeiden ja paperin valmistuksessa. Hydroksietyyliselluloosa sakeuttaa suolaveden porausnestettä. Se toimii vastuksena elektroniikassa ja se toimii vedenpidätysaineena rakennustyömailla. Hydroksiselluloosaa käytetään lääkevalmisteissa muun muassa pinta-aktiivisuuden ja kalvonmuodostusominaisuuksien vuoksi. Sitä käytetään myös Pvc-muovien valmistuksessa sekä maali- ja keramiikkateollisuudessa. Hydroksietyyliselluloosaa valmistetaan kaasufaasimenetelmällä ja nestefaasimenetelmällä.

## Lähteet

## Aiheesta muualla
* PubChem: Hydroxyethyl cellulose 
* DrugBank: Hydroxyethyl cellulose
Girolatanlahti

**Girolatanlahti** on merenlahti Välimeressä, Korsikan länsirannikolla Portonlahden koillisosassa. Lahden rannalla on Girolatan kylä, johon pääsee vain veneellä tai kävellen kukkuloiden yli.

Muinainen romahtanut tulivuori ja jäätikön kuluttamat vuonot ovat muodostaneet alueelle poikkeuksellisen jyrkkiä kallioharjanteita.

Vuonna 1983 lahti nimettiin Unescon maailmanperintökohteeksi osana Portonlahden maisemakokonaisuutta.

## Katso myös
* Piana

## Lähteet
Pianan calanquet

**Pianan calanquet** ovat erikoisen näköisiä kallioita eli calanqueja Korsikalla Pianan kunnassa.

Pianan calanquet eroavat muista calanqueista väritykseltään, jonka saa aikaan alueen magmakivistä koostuva kallioperä.

Vuonna 1983 calanquet nimettiin Unescon maailmanperintökohteeksi osana Portonlahden maisemakokonaisuutta.

## Lähteet
Jääpallon Elitserien-kausi 2024–2025

Ruotsin **jääpallon Elitserien** pelattiin **kaudella 2024–2025** 14 joukkueella. Uusina joukkueina sarjaan tulivat edellisenä kautena Allsvenskanin voittanut Åby/Tjureda IF sekä Ljusdals BK.

Villa Lidköping BK voitti toisen perättäisen Ruotsin mestaruuden.

## Loppuottelu
Loppuottelu pelattiin Västeråsissa.

## Lähteet
Laubressel

**Laubressel** on kunta Koillis-Ranskassa Auben departementissa Grand Estin alueella. Se sijaitsee noin 12 kilometriä Troyes'n kaupungista itään.

Kunnan alueella käytiin Laubresselin taistelu 3. maaliskuuta 1814. Se oli osa Napoleonin sotia. Taistelussa Napoleonin joukot yrittivät torjua hyökkääjiä, jotka olivat preussilaisten johdolla ylittäneet Reinin ja lähestyivät Pariisia. Napoleon ei onnistunut torjunnassa.

Marian taivaaseenottamisen kirkko (*Église Notre-Dame-de-l'Assomption*) on peräisin 1500-luvulta. Se on rakennettu latinalaisen ristin pohjapiirrokselle. Puinen kellotapuli rakennettiin korvaamaan vanha kellotorni, jonka salama tuhosi vuonna 1885.

## Lähteet

## Aiheesta muualla
Harri Hautaniemi

**Harri Hautaniemi** (s. 2. maaliskuuta 1989 Ulvila) on suomalainen laulaja, joka valittiin vuoden 2024 tangokuninkaaksi Seinäjoen tangomarkkinoilla. 

Hautaniemi opiskeli musiikkia Porin Palmgren-konservatoriossa vuosina 2005–2009. Ammattimuusikon uransa hän aloitti vuonna 2008. Vuonna 2011 hän perusti Jackpot-orkesterin yhdessä serkkunsa Petri Hautaniemen kanssa. Vuosina 2018–2024 Hautaniemi toimi laulavana kosketinsoittajana Hurma-yhtyeessä.

## Lähteet
Olof Tempelman

**Olof Tempelman** (1745–1816) oli ruotsalainen arkkitehti, jonka suunnittelemat rakennukset edustivat uusklassismia. Hän oli yli-intendentinviraston konduktööri. Tempelman toimi vuodesta 1779 lähtien Ruotsin kuninkaallisen taideakatemian professorina. Italiaan ja Ranskaan vuosina 1780–1781 suuntautuneen matkansa jälkeen hän edisti monin tavoin uusklassisen tyylin leviämistä Ruotsissa ja Suomessa. Tempelmanin suunnittelemissa kirkoissa näkyy kenties parhaiten hänen koruton uusklassinen muotoihanteensa.

Olof Tempelmanin suunnittelemia rakennuksia ovat
* Vänersborgin kirkko, 1780-luku
* Forsmarkin kirkko, 1794
* Tukholman Kanslihusetin doorinen pylväshalli, 1785–1790
* Hagan linnan Kuninkaan paviljonki, 1787–1790
* Vähänkyrön kirkko, 1803
* Upsalan Botanicum, 1807

## Lähteet
Lakiakangas (mahdollinen muinaisjäännös)

**Lakiakangas** on mahdollinen kivikautinen muinaisjäännös Haminassa Lakiakangas -nimisen hiekkakankaan eteläreunassa. Tien leikkauksesta on vuonna 2006 tehdyssä tutkimuksessa löytynyt yksi kvartsi-iskos, tosin koekuopista ei ole löytynyt mitään.

## Lähteet
Ilomantsin helluntaiseurakunta

**Ilomantsin helluntaiseurakunta** on Ilomantsissa toimiva helluntaiseurakunta. Seurakunta on perustettu vuonna 1971. Seurakunnan toimitilat sijaitsevat Ilomantsin keskustassa Ruskosillantiellä.

Seurakunnan toimintamuotoihin kuuluvat jumalanpalvelukset, rukousillat, kuoro, diakonia, rukouspalvelu. Seurakunta ylläpitää lapsi- ja nuorisotyötä sekä lähetystyötä. Seurakunnan toimintaan kuuluu myös seniorikahvila. 

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Dosches

**Dosches** on kunta Ranskassa Auben departementissa Grand Estin alueella. Se sijaitsee noin 18 kilometriä Troyes'n kaupungista itään.

Saint-Jean-Baptisten kirkko on peräisin 1800-luvulta, mutta sen vanhimmat osat ovat kuitenkin 1500-luvulta. Kirkon sisällä oleva väritetty kivinen patsas, joka kuvaa säälivää Neitsyt Mariaa, on luokiteltu historialliseksi monumentiksi.
Doschesin kylässä on perinteinen tuulimylly, joka on rakennettu uudelleen 1700-luvun tyyliin. Paikallinen yhdistys haluaa herättää henkiin 1800-luvun alussa hävinneen perinteen.

## Lähteet

## Aiheesta muualla
Joensuun vapaaseurakunta

**Joensuun vapaaseurakunta** on Joensuussa toimiva vapaaseurakunta. Seurakunta on perustettu vuonna 1921. Seurakunnan pastorina toimii Renaud Lomba. Seurakuntaa johtaa vanhimmisto yhdessä pastorin kanssa. Seurakunnan toimitilat sijaitsevat Kanervalassa Leinikkitiellä. Seurakuntaan kuuluu noin 500 jäsentä. Seurakunta kuuluu Suomen Vapaakirkko -kirkkokuntaan.

Seurakunnan toimintaan kuuluvat jumalanpalvelusten ja rukousiltojen lisäksi lapsi- ja nuoriostyö, aikuistyö, seniorityö, perhetyö, partio, pienryhmät ja lähialuetyö.

## Historia
Vapaakirkollinen toiminta alkoi Pohjois-Karjalassa jo 1880-luvulla. Toiminta vakiintui vuonna 1893, jolloin Erik Hertz aloitti Joensuussa suositut raamattuluennot. Alkuajan tilaisuudet olivat luonteeltaan lähetystilaisuuksia.

Alkuvaiheessa Joensuun vapaaseurakunta liitettiin Tohmajärven vapaseurakuntaan 1906. Seurakunta sai oman huoneiston Kirkkokatu 26:sta. Joensuun vapaaseurakunta perustettiin 23. tammikuuta 1921 ja se liittyi Suomen Vapaakirkkoon vuonna 1933.

Seurakunnan ensimmäinen työntekijä oli vuodesta 1923 pastori Tuomo Huuhtanen. Seurakunta kasvoi merkittävästi Martti Saukkosen kaudella 1945–1956. Partiotoiminta alkoi seurakunnassa vuonna 1957. Kesäkuussa 2015 Joensuun vapaaseurakunta ja Joensuun Cityseurakunta yhdistyivät.

## Toimitilat

Kellokoskella käyttämättömäksi jäänyt rukoushuone siirrettiin Joensuuhun vanhan rukoushuoneen viereen vuonna 1930. Rukoushuone palveli aina vuoteen 1965 saakka, jolloin muurattiin uuden kirkon peruskivi Kalevankatu 36:een. Uusi kirkko vihittiin käyttöön 24. heinäkuuta 1966. Kirkkorakennus, jossa oli myös kerhohuoneita ja muita toimitiloja, palveli seurakuntaa alkuvuoteen 2015. Vuodesta 2015 lähtien seurakunta on kokoontunut Kanervalatalossa.

## Katso myös
* Luettelo Suomen vapaaseurakunnista
* Vapaakirkollisuus Suomessa
* Suomen Vapaakirkko

## Lähteet
Géraudot

**Géraudot** on kunta Ranskassa Auben departementissa Grand Estin alueella. Se sijaitsee Lac d'Orient -järven rannalla, noin 24 kilometriä Troyes'n kaupungista itään.

Saint-Pierren ja Saint-Paulin kirkko rakennettiin 1100-luvulla. Alkuperäisestä kirkosta on jäljellä enää kalkkikivinen laiva. Kirkkoa rakennettiin uudelleen 1500-luvulla, jolloin sen ulkonäkö muuttui huomattavasti. Kirkon sisustus ja lasimaalaukset ovat 1500-luvulta.

## Lähteet

## Aiheesta muualla
Mäkipelto

**Mäkipelto** on suomalainen sukunimi. Se on muun muassa seuraavilla henkilöillä:

* Joonas Mäkipelto (s. 1988), palomies ja kaksinkertainen vastaotteen leuanvedon maailmanennätyksen haltija
* Jussi Mäkipelto (s. 1986 tai 1987), poliitikko
* Kalle Mäkipelto, *Kashwell* (s. 1994), musiikkituottaja ja lauluntekijä
* Ville Mäkipelto (s. 1988), tubettaja, psykologi ja teologian tohtori
Polynésie la 1ère

**Polynésie la 1ère** () on ranskalainen France Télévisions -yhtiön alaisuudessa toimiva televisiokanava, joka keskittyy Ranskan Polynesiaan. Kanavan pääkonttori sijaitsee Fa‘a‘ān kaupungissa. Ranskan lisäksi kanava lähettää myös muun muassa uutisia tahitiksi päivittäin.

Kanava perustettiin vuonna 1965 nimellä **Télé Tahiti**. Kun kanava täytti 50 vuonna 2015, se järjesti viikon mittaisen juhlan, johon kuului mm. erityislähetyksiä ja avoimet ovet pääkonttorilla.

Vuonna 2021 kanavan päätoimittajaksi nimitettiin Stella Taaroamea. Hän oli ensimmäinen polynesialaistaustainen kanavan päätoimittaja.

## Lähteet
Murjottajapietarit

**Murjottajapietarit** (Cyttidae) on pietarinkaloihin kuuluva kalaheimo. Lajeja tavataan syvissä vesissä eteläisen pallonpuoliskon valtamerissä.

## Lajit ja anatomia
Murjottajapietareihin kuuluu vain yksi suku *Cyttus* ja kolme lajia, jotka ovat *Cyttus australis*, *Cyttus novaezealandiae* ja *Cyttus traversi*. Heimon lajit ovat litteä- ja soikearuumiisia ja voivat kasvaa 50 cm pitkiksi. Pää ja suu ovat suuret ja kalat voivat työntää leukojaan eteenpäin. Murjottajapietareiden vatsassa on hieman suurentuneita suomuja. Heimon kalat ovat hopeanharmaita.

## Levinneisyys ja elintavat
Murjottajapietareiden levinneisyysalue ulottuu Etelä-Afrikasta Uuteen-Seelantiin. Ne liikkuvat useimmiten 200–1&nbsp;000 metrin syvyydessä merenpinnasta. Niiden ravintoa ovat kalat ja selkärangattomat eläimet.

## Lähteet
Espoon vapaaseurakunta

**Espoon vapaaseurakunta** on Espoossa toimiva vapaaseurakunta. Seurakunta on perustettu vuonna 2002. Seurakunnan johtaja on Tero Koskinen. Seurakunnan toimitilat sijaitsevat Matinkylän Valotalosssa. Seurakunta kuuluu Suomen Vapaakirkko -kirkkokuntaan.

Seurakunnan toimintaan kuuluvat sunnuntaitilaisuuksien lisäksi kahvilailtoja ja seurakuntapäiviä. Seurakunnassa tehdään myös lapsi- ja nuorisotyötä. Seurakunnan yhteydessä toimii myös Espoon Leppäversot -partiolippukunta. Seurakunnan diakoniatyötä tehdään ViaDian Espoon osaston kautta

## Historia
Vapaakristillinen liike on toiminut pääkaupunkiseudulla liikkeen alkuvuosista eli 1800-luvulta lähtien. Helsingin vapaaseurakunta perusti alueelle uusia seurakuntia 1990-luvulla, muun muassa Vuosaareen ja Vantaalle. Työ Espoon vapaaseurakunnan perustamiseksi aloitettiin vuonna 2001. Seurakunnan toiminta tapahtui aluksi Helsingin vapaaseurakunnan alaisuudessa. Espoon vapaaseurakunnan perustamiskokous pidettiin 2. toukokuuta 2002. Seurakunnan perustajiin kuului viisihenkinen tiimi, joka laajentui 30-henkiseksi joukoksi perustamiseen mennessä.

Seurakunta aloitti kokoontumiset Leppävaaran palvelutalolla, minkä jälkeen seurakunta on kokoontunut useissa eri tiloissa. Ennen muuttoa Matinkylän Valotaloon, vapaaseurakunta kokoontui ostostokeskuksessa. Espoon vapaaseurakunta oli vuonna 2015 eniten jäsenmääräänsä 10 vuodessa kasvattanut vapaaseurakunta Suomessa. Vuonna 2017 seurakunnan  toiminnassa oli mukana noin 350 henkilöä.

Seurakunnan toimintaa luonnehtii seurakuntien istuttaminen. Espoon vapaaseurakunta on ollut mukana istuttamassa seurakutnaa Kirkkonummelle, minkä lisäksi vuonna 2015 itsenäistynyt Kallion vapaaseurakunta toimi aluksi Espoon vapaaseurakunnan suojissa.

Espoon vapaaseurakuntaa johdettiin aluksi tiiminä. Seurakunnan kasvaessa seurakunnan johtajaksi valittiin Kenno Leier. Tämän jälkeen seurakunnan johtajana on toiminut Tero Koskinen.

## Kulttuuri
Espoon vapaaseurakunnan toimintaa on luonnehdittu seurakuntakulttuuria uudistavaksi. Vuonna 2012 seurakunnan vanhmmisto ryhtyi kokeilemaan ison jumalanpalvleuksen sijasta pienempiä, paikallisia yhteisöjä. Kokeilujakson aikana seurakunta järjesti isoja kokoontumisia vain kerran kuukaudessa, muuten kokoonnuttiin neljässä paikallisessa yhteisössä. Tämän jälkeen seurakunta siirtyi vuoroviikkoiseen rytmiin, joka vapautti seurakuntalaisille vuoroviikkoina aikaa kohdata omaa asuinympäristöään esimerkiksi diakoniatyön kautta. Prosessin myötä seurakunnassa aloitettiin opetuslapseusprosessi nimeltä *ID-valmennus*.

Espoon vapaaseurakunnassa panostetaan vahvasti johtajuuteen ja uuden sukupolven esiin nostamiseen. Seurakunta on tuonut vahvasti esiin Global Leadership Summit-johtajuuskoulutusta Suomessa. Seurakunnan päätöksentekokulttuuria kuvaa myös pyrkimys yksimielisyyteen päätöksenteossa.

## Katso myös
* Uskonto Espoossa
* Luettelo Suomen vapaaseurakunnista
* Vapaakirkollisuus Suomessa
* Suomen Vapaakirkko
* Olarin seurakunta

## Lähteet
*  

### Viitteet
Vantaan vapaaseurakunta

**Vantaan vapaaseurakunta** on Vantaalla toimiva vapaaseurakunta. Seurakunta on perustettu vuonna 1991. Seurakunnan johtaja on Paulus Rissanen. Seurakunnan toimitilat sijaitsevat Hiekkaharjussa Talkootiellä. Seurakunta kuuluu Suomen Vapaakirkko -kirkkokuntaan.

Seurakunnan toimintaan kuuluvat jumalanpalvelusten lisäksi pyhäkoulu, lasten ja ja nuorten toiminta, raamattupiirit ja kesäleirit. Vantaan vapaaseurakunta muutti Hiekkaharjuun vuonna 1992. Seurakunta etsi pitkään kokous- ja nuorisotoimintaan soveltuvaa taloa Tikkurilasta ja sen ympäristöstä.

## Katso myös
* Uskonto Vantaalla
* Vapaakirkollisuus Suomessa
* Suomen Vapaakirkko

## Lähteet
Pōmare II

**Pōmare II** (n. 1782 – 7. joulukuuta 1821) oli Tahitin kuningas vuosina 1803–1821.

## Varhainen elämä ja avioliitot
Pōmare II, oikealta nimeltään **Tu-nui-ea’a-i-te-Atua**, syntyi vuonna 1782 Pōmare I:n ja tämän kuningattaren Tetua-nui-rei-a-ite Ra‘iatea-i-Nu‘uruan vanhimmaksi pojaksi.

Pōmare II oli naimisissa kahdesti. Ensimmäinen avioliitto solmittiin Papearin päällikön Tetua-nui Taro-vahinen kanssa, mutta tämä kuoli vuonna 1806. Kolme vuotta myöhemmin Pōmare meni naimisiin kahden naisen kanssa (Teri‘ito‘oterai Teremoemoe ja Teri‘itari‘a), jotka olivat sisaruksia keskenään ja Raiatean päällikön tyttäriä. Teri‘ito‘oterai Teremoemoen kanssa Pōmare sai kolme lasta:

* Pōmare IV 
* Teinaiti (kuoli nuorena)
* Pōmare III 

## Kuninkaana
Pōmare II julistettiin kuninkaaksi isänsä kuoltua 13. helmikuuta 1791. 15. marraskuuta 1815 Pōmare II otti itselleen tittelin Tahitin ja Mo‘orean kuningas kristinuskon Jumalan nimissä.

Pōmare II kääntyi kristinuskoon ja otti kasteen vuonna 1819. Hän myös hyödynsi kristinuskoa muun muassa kuningaskuntansa lakien perustana.

Brittiläisten lähetyssaarnaajien tuella Pōmare II:n onnistui nousemaan muiden paikallisten päälliköiden yläpuolelle ja lujittamaan asemansa Tahitin kuninkaana. Vuonna 1819 hänestä tuli nimellisesti myös Raevavaen ja Tubuain saarten hallitsija. 

Pōmare II kuoli 7. joulukuuta 1821 Mo‘orealla.

## Lähteet

* Kirk, Robert W. (2012): *[https://books.google.fi/books?id=klglH_7KkxsC&redir_esc=y Paradise Past: The Transformation of the South Pacific, 1520–1920]*, McFarland & Company, Inc., .
* Teissier, Raoul (1978): "Chefs et notables des Établissements Français de l'Océanie au temps du protectorat: 1842–1850 ", *Bulletin de la Société des Études Océaniennes (202)*, Société des Études Océaniennes, .

### Viitteet
Metyyliselluloosa

**Metyyliselluloosa** (E-koodi E 461) on selluloosajohdannainen. Sitä käytetään lääke-, kosmetiikka- ja elintarviketeollisuuden raaka-aineena. Se on vesiliukoista jauhetta, se on väriltään valkoista, hajutonta ja mautonta. Kuumassa vedessä siitä tulee geeliä. Sitä saadaan kasveissa esiintyvästä selluloosasta käsittelemällä sitä alkalilla ja tuottamalla selluloosan ja metanolin välinen kemiallinen reaktio. Metyyliselluloosa on elintarvikkeissa sakeuttamis-, emulgointi- ja stabilointiaine. Se on myös kosmetiikassa sakeuttamis- ja emulgointiaine. Elintarvike- ja terveysvirastoissa metyyliselluloosa on todettu yleisesti turvalliseksi. Suurina määrinä pitkäaikaisesti vaikuttavana se kuitenkin vähentää joidenkin ravintoaineiden imeytymistä elimistöön, kuten kalsiumin, sinkin ja raudan. Sillä on myös haitallista vaikutusta suoliston mikrobiomiin. metyyliselluloosaa hyödynnetään ruoissa hyytelöimisessä, vaahdoissa, joiden tulee kestää korkeaa lämpötilaa, leivonnaisissa ja muissa ruoissa, joiden pitää säilyttää kosteutensa sekä vegaanisessa ruokavaliossa. Metyyliselluloosasta voidaan tehdä valokuitua, jonka käyttömahdollisuuksia on tutkittu yliopistoissa.

Metyyliselluloosan CAS-numero on 9004-67-5.

## Lähteet

## Aiheesta muualla
* Ruokavirasto: E461 - Metyyliselluloosa
* PubChem: Methyl cellulose 
* Human Metabolome Database (HMDB): Methyl cellulose 
* Food Component Database (FooDB): Methyl cellulose 
* Kyoto Encyclopedia of Genes and Genomes (KEGG): Methylcellulose
KNDS France

**KNDS France**, aiemmin **Nexter** ja alun perin **GIAT industries**, on ranskalainen aseteollisuusyhtiö, joka kuuluu eurooppalaiseen KNDS-konserniin. Nexter yhdistyi vuonna 2015 saksalaisen Krauss-Maffei Wegmann -yhtiön kanssa, muodostaen KNDS:n. Nexterin nimi vaihdettiin KNDS Franceksi vuonna 2024.

Yhtiön kotipaikka on Versailles Ranskassa.

## Historia
GIAT (*Groupement des Industries de l'Armée de Terre*, ) perustettiin vuonna 1973, kun Ranskan puolustusministeriön alaisia teknologiaosastoja yhdistettiin.

Yhtiö kansallistettiin valtion omistukseen vuodesta 1990 alkaen ja se sai nimekseen GIAT Industries. 1990-luvun alussa kylmän sodan päättymisen ja sitä seuranneen sotilasmateriaalin tarpeen vähenemisen vuoksi lähes kaikki tärkeimmät asealan yritykset järjesteltiin osaksi GIATia. Uudelleensyntymisen jälkeen yhtiö oli kuitenkin talousvaikeuksissa ja vuonna 1996 lähellä konkurssia, kun tärkeitä kauppoja peruuntui. Henkilöstön ja tehtaiden määrää vähennettiin. GIAT uudelleennimettiin ja -brändättiin Nexteriksi vuonna 2006.

Vuonna 2015 syntyi KNDS (KMW+Nexter Defense Systems), kun Nexter yhdistyi saksalaisen kilpailijansa Krauss-Maffei Wegmannin (KMW) kanssa. Nexter jäi yhdeksi uuden konsernin tytäryhtiöistä. Vuonna 2024 Nexter nimettiin KNDS Franceksi. Samalla KMW muutettiin KNDS Deutschlandiksi eli brändit on yhdenmukaistettu niin, että uudet nimet kertovat yhtiöiden alkuperämaat.

## Tuotteet
GIAT, Nexter ja KNDS France ovat suunnittelleet ja valmistaneet monentyyppisiä asejärjestelmiä.

### Kuvia tuotteista

Bastille Day 2014 Paris - Motorised troops 063.jpg|Leclerc-taistelupanssarivaunu paraatissa
French Caesar self-propelled howitzer in Iraq (cropped).jpg|CAESAR ampuu Irakissa
VBCI, nouvelles couleurs Armée de Terre (14 juillet 2021) (4).jpg|VBCI-panssariajoneuvo paraatissa
Apilas Lippujuhlan päivä 2014.JPG|Suomen puolustusvoimien Apilas-sinko
FAMAS F1 with bayonet.jpg|FAMAS-rynnäkkökivääri


## Lähteet
Mont-Saint-Michelin munakas

**Mont Saint-Michelin munakas** eli **Poulardin muorin omeletti** (*Omelette de la mère Poulard*) on kermainen munakas, jota valmistetaan Ranskan Normandiassa Mont Saint-Michelin saarella.

Tämä omeletti valmistetaan munista ja ranskankermasta. Kokonaisuus vatkataan kovaksi vaahdoksi ja paistetaan. Gastronomian puristien mukaan vain kuparipannu käy paistovälineenä ja sekin vielä tehdään avotulella. Vatkaaminen tapahtui aiemmin haarukalla, mutta vispilän käyttö on sallittua. Haarukan erityisen rytmin piti ja edelleenkin pitää olla asiakkaan kuultavissa.

Kyseinen omeletti myydään alkuperäisessä ruokapaikassa hintaan, joka on sen maineen kaltainen. Muutaman vuoden ajan Poulardin muorin erilaisia tuotteita on ollut kaupan sekä Ranskassa että ympäri maailmaa. Tällaisia tuotteita ovat muun muassa voitaikinatortut ja bretagnelaiset kiekurat. Erityisenä piirteenä on mainittava, että tuotteiden pakkaukset ovat erinomaisen huoliteltuja.

Valtavaan mediahälyyn on erityisesti osallistunut piirtäjä Christophe ja hänen koko perheensä (Fenouillard).


File:PSmichel4268.JPG|Munakkaan valmistusta.
File:La cuisson d'omelettes chez la mère Poulard - panoramio.jpg|Paistaminen avotulella.
File:Omelet de la Mere Poulard 2.jpg|Valmis munakas.


## Lähteet